CELEX: 32007R0110
Language: fi
Date: 2007-02-05 00:00:00
Title: Komission asetus (EY) N:o 110/2007, annettu 5 päivänä helmikuuta 2007 , asetuksessa (EY) N:o 704/2006 säädetyn jäädytettyä naudanlihaa koskevan kiintiön mukaisesti jätettyjen tuontioikeushakemusten hyväksyttävyydestä

6.2.2007   
            
            
               FI
            
            
               Euroopan unionin virallinen lehti
            
            
               L 31/9
            
         
      KOMISSION ASETUS (EY) N:o 110/2007,
   annettu 5 päivänä helmikuuta 2007,
   asetuksessa (EY) N:o 704/2006 säädetyn jäädytettyä naudanlihaa koskevan kiintiön mukaisesti jätettyjen tuontioikeushakemusten hyväksyttävyydestä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1),
   ottaa huomioon CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan tariffikiintiön avaamisesta ja hallinnoinnista (1 päivän heinäkuuta 2006 ja 30 päivän kesäkuuta 2007 väliseksi ajaksi) 8 päivänä toukokuuta 2006 annetun komission asetuksen (EY) N:o 704/2006 (2) ja erityisesti sen 5 artiklan,
   sekä katsoo seuraavaa:
   Asetuksen (EY) N:o 704/2006 1 artiklassa vahvistetaan 53 000 tonniksi kiintiön määrä, jolle yhteisön tuojat voivat hakea tuontioikeuksia sellaisen viitemäärän perusteella, joka on CN-koodeihin 0201, 0202, 0206 10 95 tai 0206 29 91 kuuluvan naudanlihan määrä, jonka toimija on tuonut tai joka on tuotu toimijan lukuun asiaan kuuluvien tullisäännösten mukaisesti 1 päivän toukokuuta 2005 ja 30 päivän huhtikuuta 2006 välisenä aikana. Koska haetut tuontioikeudet ylittävät 1 artiklassa tarkoitetun käytettävissä olevan määrän, olisi vahvistettava vähennyskerroin asetuksen (EY) N:o 704/2006 5 artiklan säännösten mukaisesti,
   ON ANTANUT TÄMÄN ASETUKSEN:
   1 artikla
   Asetuksen (EY) N:o 704/2006 4 artiklan 1 kohdan säännösten mukaisesti tammikuussa 2007 jätetyt tuontioikeushakemukset hyväksytään 4,743334 prosentin osalta haetuista tuontioikeuksista.
   2 artikla
   Tämä asetus tulee voimaan 6 päivänä helmikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä helmikuuta 2007.
      
         
            Komission puolesta
         
         Jean-Luc DEMARTY
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1899/2004 (EUVL L 328, 31.10.2004, s. 67).
   
      (2)  EUVL L 122, 9.5.2006, s. 8.